# Liber

* No s'ha de confondre amb líber.
Liber és la fira internacional del llibre, principal aparador professional sobre el llibre i el sector editorial a Espanya. Els seus objectius són promoure l'exportació i generar negoci en el sector editorial. És una de les grans trobades professionals de la indústria del llibre a Espanya, com a principal centre de negoci i intercanvi professional, i molt influent en la llengua castellana. Engloba tots els gèneres editorials i destacant, en la seva última edició de 2014 a Barcelona, el format digital, els nous editors, l'autoedició i en resum, el sector digital. El seu èxit es pot afirmar per la creixent assistència i participació que rep cada any. A part dels estands de les editorials, la fira també proposa un gran ventall d'activitats com taules rodones, conferències de professionals o lectures exclusives d'autors reconeguts.
La fira està promoguda per la Federación del Gremio de Editores de España i està organitzada per IFEMA. La seva celebració s'alterna entre les ciutats de Madrid i Barcelona i habitualment l'esdeveniment té lloc al mes d'octubre. El perfil dels visitants i els sectors representats són els agents literaris que són editors, llibreters, distribuïdors, bibliotecaris, autors, docents, professionals de les arts gràfiques i multimèdia, associacions professionals, empreses de serveis i proveïdors.

## Edicions

La seva primera edició es va celebrar l'any 1983 al Palacio de Cristal de la Casa de Campo de Madrid. Cada edició de la fira compta amb un país convidat, el qual disposa d'un espai de representació destacat.
| Any | País convidat | Seu |
| 2019 | Sharjah (Emirats Àrabs Units) | Madrid |
| 2018 | Cuba | Barcelona |
| 2017 | Argentina | Madrid |
| 2016 | Puerto Rico | Barcelona |
| 2015 | Arabia Saudí | Madrid |
| 2014 | Paraguai | Barcelona |
| 2013 | Chile | Madrid |
| 2012 | Paraguai | Barcelona |
| 2011 | Rumania | Madrid |
| 2010 | Puerto Rico | Barcelona |
| 2009 | Rusia | Madrid |
| 2008 | Quebec | Barcelona |
| 2007 | Peru | Barcelona |
| 2006 | Colombia | Madrid |
| 2005 | Grècia | Madrid |
| 2004 | Panamà, Costa Rica, Hondures, El Salvador,Guatemala i Nicaragua | Barcelona |
| 2003 | República Eslovaca, Xipre, Estònia, Hongria, Letònia, Malta i Polònia | Madrid |
| 2002 | Portugal | Barcelona |
| 2001 | Xile | Madrid |
| 2000 | Mèxic | Barcelona |
| 1999 | Argentina | Madrid |
| 1998 | Cuba | Madrid |
| 1997 | Brasil | Barcelona |
| 1996 | - | Barcelona |
| 1995 | Països Baixos i Flandes | Barcelona |

## Referències

* ↑ «Presentacion: Feria Internacional del Libro». Feria Internacional del Libro, 2015. Arxivat de l'original el 2015-05-18 [Consulta: 6 maig 2015].
* ↑ «Descubre Liber 2014 Feria Internacional del Libro Barcelona» (en castellà). Direvent. Arxivat de l'original el 2014-08-27. [Consulta: 4 maig 2015].
* ↑ «Liber abre sus puertas en Barcelona» (en castellà). Ediciones Urano, 02-05-2014. Arxivat de l'original el 2022-05-25. [Consulta: 4 maig 2015].
* ↑ «Liber 2014, moral alta en temps de pirates», 11-10-2014. [Consulta: 6 maig 2015].
* ↑ «Liber, Feria Internacional del Libro» (en castellà). Liber. [Consulta: 4 maig 2015].
* ↑ «La XXX Feria del Libro Liber lleva a Barcelona 450 editoriales y empresas de 15 países». La Vanguardia, 27-09-2012. Arxivat de l'original el 2015-05-18 [Consulta: 6 maig 2015].
* ↑ «Convocatorias Liber 2015» (en castellà). Federación de Gremios de Editores de España. Arxivat de l'original el 2015-05-11. [Consulta: 15 maig 2004].
* ↑ Gil, Ángeles «El ministro de Cultura anuncia en Liber-83 la creación de una comisión que estudie los problemas de la exportación del libro». El País, 04-10-1983.

## Enllaços externs

* Liber - Lloc web oficial